
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 693 

26 Μαρτίου 2013 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Μεταφορά θέσης στην Εφορεία Παλαιοανθρωπολο¬ 
γίας Σπηλαιολογίας Βορείου Ελλάδος. 1 

Σύσταση θέσης στο Περιφερειακό Γ ραφείο Αττικής 
της Υπηρεσίας Ασύλου του Υπουργείου Δημόσι¬ 
ας Τάξης και Προστασίας του Πολίτη. 2 

Προκαταβολή της εισφοράς του Ταμείου Χρηματοπι¬ 
στωτικής Σταθερότητας στην αύξηση κεφαλαίου 
του πιστωτικού ιδρύματος με την επωνυμία «ΤΡΑ¬ 
ΠΕΖΑ ΠΕΙΡΑΙΩΣ Α.Ε.», με βάση το ν. 3864/2010, 
όπως ισχύει. 3 


ΑΠΟΦΑΣΕΙΣ 


(ΐ) 

*Μεταφορά θέσης στην Εφορεία Παλαιοανθρωπολο¬ 
γίας Σπηλαιολογίας Βορείου Ελλάδος. 


Με την αριθμ. Υ.ΠΑΙ.Θ.Π.Α./ΓΔΔΥ/ΔΙΟΙΚ/ΓΔΜΝ/Α5/22397/ 
4198/3557/1923/15.2.13 κοινή απόφαση του Υπουργού 
Εσωτερικών και του Αναπληρωτή Υπουργού Παιδείας 
και Θρησκευμάτων, Πολιτισμού και Αθλητισμού, που 
εκδόθηκε σύμφωνα με τις διατάξεις του άρθρου 246 
του Ν. 3852/2010, καθώς και του άρθρου 35, παρ. 5 του 
Ν. 4024/2011, μετατάσσεται ο Μιχαηλίδης Γεώργιος του 
Μιχαήλ, μόνιμος υπάλληλος με Ε' βαθμό και το βασικό 
μισθό του Ε' βαθμού του κλάδου ΠΕ Αγρονόμων Τοπο¬ 
γράφων Μηχανικών της Περιφέρειας Ηπείρου/Π.Ε. Πρέ¬ 
βεζας, με μεταφορά της οργανικής θέσης που κατέχει, 
στον κλάδο ΠΕ Μηχανικών ειδικότητας Τοπογράφων 
Μηχανικών της Γενικής Γραμματείας Πολιτισμού του 
Υπουργείου Παιδείας και Θρησκευμάτων, Πολιτισμού και 
Αθλητισμού, και συγκεκριμένα στην Εφορεία Παλαιοαν¬ 
θρωπολογίας Σπηλαιολογίας Βορείου Ελλάδος, με τον 
ίδιο βαθμό και το βασικό μισθό του βαθμού αυτού, επειδή 
κατέχει τα απαιτούμενα από τον Νόμο τυπικά προσόντα. 

(Αριθμ. βεβ. ΥΔΕ/Υ.ΠΑΙ.Θ.Π.Α/394/20.2.2013) 

*Δημοσιεύθηκε αρχικά στο ΦΕΚ 279/Γ/7.3.2013. 

ΟΙ ΥΠΟΥΡΓΟΙ 

ΑΝΑΠΛΗΡΩΤΗΣ ΥΠΟΥΡΓΟΣ 
ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ, 
ΕΣΩΤΕΡΙΚΩΝ ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ 

ΕΥΡΙΠΙΔΗΣ ΣΤΥΛΙΑΝΙΔΗΣ ΚΩΝΣΤΑΝΤΙΝΟΣ ΤΖΑΒΑΡΑΣ 


( 2 ) 

*Σύσταση θέσης στο Περιφερειακό Γραφείο Αττικής 
της Υπηρεσίας Ασύλου του Υπουργείου Δημόσιας 
Τάξης και Προστασίας του Πολίτη. 

Με την αριθ. 609/5-02-2013 κοινή απόφαση των Υπουρ¬ 
γών Εσωτερικών και Δημόσιας Τάξης και Προστασίας 
του Πολίτη, που εκδόθηκε σύμφωνα με το άρθρο 2 
του ν. 3907/2011 και του άρθρου τετάρτου παρ.1 και 5 
του ν.4084/2012 καθώς και του άρθρου 40 παρ.8 του 
ν. 4024/2011 μετατάσσεται η τακτική μόνιμη υπάλλη¬ 
λος Χρυσούλα ΜΑΓΙΟΥ του Βασιλείου κατηγορίας ΠΕ 
κλάδου Διοικητικού Οικονομικού με βαθμό Δ' και Μ.Κ.Ο. 
από την Αποκεντρωμένη Διοίκηση Θεσσαλίας και Στε¬ 
ρεός Ελλάδας, σε συνιστώμενη προσωποπαγή θέση 
κατηγορίας ΠΕ κλάδου Διοικητικού Οικονομικού, στο 
Περιφερειακό Γραφείο Αττικής της Υπηρεσίας Ασύ¬ 
λου του Υπουργείου Δημόσιας Τάξης και Προστασίας 
του Πολίτη με την ίδια σχέση εργασίας, το βαθμό και 
το μισθολογικό κλιμάκιο που κατέχει, και δέσμευση 
αντίστοιχου αριθμού κενών οργανικών θέσεων ειδικού 
επιστημονικού προσωπικού με γνωστικό αντικείμενο 
κοινωνικών επιστημών. 

(Αριθμ. βεβαίωσης ΥΔΕ/Υπουργείου Δημόσιας Τάξης 
και Προστασίας του Πολίτη: 10841/8-3-2013) 

*Δημοσιεύθηκε αρχικά στο ΦΕΚ 295/Γ/12-3-2013. 

ΟΙ ΥΠΟΥΡΓΟΙ 


ΔΗΜΟΣΙΑΣ ΤΑΞΗΣ ΚΑΙ 

ΕΣΩΤΕΡΙΚΩΝ ΠΡΟΣΤΑΣΙΑΣ ΤΟΥ ΠΟΛΙΤΗ 

ΕΥΡΙΠΙΔΗΣ ΣΤΥΛΙΑΝΙΔΗΣ ΝΙΚΟΛΑΟΣ-ΓΕΩΡΓΙΟΣ ΔΕΝΔΙΑΣ 
-♦- 

Αριθμ. απόφ. 66/2/26.03.2013 (3) 

Προκαταβολή της εισφοράς του Ταμείου Χρηματοπι¬ 
στωτικής Σταθερότητας στην αύξηση κεφαλαίου του 
πιστωτικού ιδρύματος με την επωνυμία «ΤΡΑΠΕΖΑ 
ΠΕΙΡΑΙΩΣ Α.Ε.», με βάση το ν. 3864/2010, όπως ισχύει. 

ΤΡΑΠΕΖΑ ΤΗΣ ΕΛΛΑΔΟΣ 
Η ΕΠΙΤΡΟΠΗ ΠΙΣΤΩΤΙΚΩΝ ΚΑΙ 
ΑΣΦΑΛΙΣΤΙΚΩΝ ΘΕΜΑΤΩΝ 

Αφού έλαβε υπόψη: 

α) το άρθρο 55Α του Καταστατικού της Τράπεζας της 
Ελλάδος, όπως ισχύει, 

β) την Πράξη της Εκτελεστικής Επιτροπής της Τρά¬ 
πεζας της Ελλάδος 1/20.12.2012 «Ανασύσταση Επιτροπής 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Πιστωτικών και Ασφαλιστικών Θεμάτων και ανάθεση 
αρμοδιότητας» (ΦΕΚ Β' 3410/20.12.2012), όπως ισχύει, 
γ) το ν. 3601/2007 «Ανάληψη και άσκηση δραστηριοτή¬ 
των από τα πιστωτικά ιδρύματα, επάρκεια ιδίων κεφα¬ 
λαίων των πιστωτικών ιδρυμάτων και των επιχειρήσεων 
παροχής επενδυτικών υπηρεσιών και λοιπές διατάξεις» 
(ΦΕΚ Α' 178/01.08.2007), όπως ισχύει, και ιδίως τα άρθρα 
25 και 27 αυτού, 

δ) τις διατάξεις του νόμου 3864/2010 «Περί ιδρύσεως 
Ταμείου Χρηματοπιστωτικής Σταθερότητας» (ΦΕΚ Α' 
119/21.07.2010), όπως ισχύει, και ιδίως το άρθρο 6, παρ. 
10, αυτού, 

ε) την απόφαση ΕΠΑΘ 35/3/11.4.2012 «Αξιολόγηση της 
βιωσιμότητας των πιστωτικών ιδρυμάτων με την επω¬ 
νυμία «ΕΘΝΙΚΗ ΤΡΑΠΕΖΑ ΤΗΣ ΕΛΛΑΔΟΣ Α.Ε.», «ΑΛΦΑ 
ΤΡΑΠΕΖΑ Α.Ε.», «ΤΡΑΠΕΖΑ ΠΕΙΡΑΙΩΣ Α.Ε.» και «ΤΡΑΠΕΖΑ 
Ε.Ρ.Θ. ΕυΒΟΒΑΝΚ-ΕΒΘΑΒΙΑδ Α.Ε.», για τους σκοπούς 
εφαρμογής της παρ. 1 του άρθρου 6 του ν. 3864/2010, 
όπως ισχύει», 

στ) την απόφαση ΕΠΑΘ 57/1 /20.12.2012 «Τροποποίηση 
της απόφασης ΕΠΑΘ 35/3/11.4.2012 - επανακαθορισμός 
του ύψους της κεφαλαιακής ενίσχυσης των πιστωτικών 
ιδρυμάτων με την επωνυμία «ΕΘΝΙΚΗ ΤΡΑΠΕΖΑ ΤΗΣ 
ΕΛΛΑΔΟΣ Α.Ε.», «ΑΛΦΑ ΤΡΑΠΕΖΑ Α.Ε.», «ΤΡΑΠΕΖΑ ΠΕΙ¬ 
ΡΑΙΩΣ Α.Ε.» και «ΤΡΑΠΕΖΑ ΕυΒΟΒΑΝΚ - ΕΒΘΑ3ΙΑ3 Α.Ε», 
ζ) την απόφαση ΕΠΑΘ 40/3/25.5.2012 «Προκαταβολή 
από το Ταμείο Χρηματοπιστωτικής Σταθερότητας ει¬ 
σφοράς στην αύξηση του μετοχικού κεφαλαίου του πι¬ 
στωτικού ιδρύματος με την επωνυμία «ΤΡΑΠΕΖΑ ΠΕΙΡΑΙ¬ 
ΩΣ Α.Ε.» (ΦΕΚ Β' 1740/25.5.2012), με την οποία εγκρίθηκε 
προκαταβολή της εισφοράς του Ταμείου Χρηματοπι¬ 
στωτικής Σταθερότητας στην αύξηση του μετοχικού 
του κεφαλαίου ποσού ευρώ τεσσάρων δισεκατομμυρίων 
επτακοσίων εκατομμυρίων (€ 4.700 εκατ.), 
η) την απόφαση ΕΠΑΘ 57/4/20.12.2012 «Προκαταβο¬ 
λή από το Ταμείο Χρηματοπιστωτικής Σταθερότητας 
εισφοράς σε κεφαλαιακή ενίσχυση του πιστωτικού 
ιδρύματος με την επωνυμία «ΤΡΑΠΕΖΑ ΠΕΙΡΑΙΩΣ Α.Ε.» 
(ΦΕΚ Β' 3410/20.12.2012), με την οποία εγκρίθηκε δεύ¬ 
τερη προκαταβολή ποσού ευρώ ενός δισεκατομμυρίου 
πεντακοσίων πενήντα τριών εκατομμυρίων (€1.553 εκατ.), 
0) την απόφαση της 63/10/08.02.2013 «Επαναξιολόγηση 
της βιωσιμότητας του πιστωτικού ιδρύματος με την 
επωνυμία «ΤΡΑΠΕΖΑ ΠΕΙΡΑΙΩΣ Α.Ε.» μετά την υποβολή 
αναθεωρημένου επιχειρησιακού σχεδίου, λόγω ενσωμά¬ 
τωσης του υγιούς τμήματος της υπό ειδική εκκαθάριση 
«ΑΓΡΟΤΙΚΗ ΤΡΑΠΕΖΑ ΤΗΣ ΕΛΛΑΔΟΣ Α.Ε.», με την οποία 


υπεδείχθη στο ανωτέρω πιστωτικό ίδρυμα να υποβάλει 
αίτημα στο Ταμείο Χρηματοπιστωτικής Σταθερότητας 
για λήψη πρόσθετης κεφαλαιακής ενίσχυσης καθορι¬ 
σμένου στην ίδια απόφαση ποσού, έχοντας κρίνει το 
υποβληθέν επιχειρησιακό σχέδιο βιώσιμο και αξιόπιστο 
και ότι η υλοποίηση του εντός του χρονικού ορίζοντα 
που έχει τεθεί διασφαλίζει τη βιωσιμότητα του εν λόγω 
πιστωτικού ιδρύματος, 

ι) το από 26.03.2013 αίτημα του εν λόγω πιστωτικού 
ιδρύματος προς το Ταμείο Χρηματοπιστωτικής Σταθε¬ 
ρότητας, που υπεβλήθη κατόπιν υπόδειξης της Τράπε- 
ζας της Ελλάδος, 

ια) τις από 12.3.2013 και 15.03.2013 επιστολές της Ευρω¬ 
παϊκής Επιτροπής και του Ευρωπαϊκού Ταμείου Χρημα¬ 
τοπιστωτικής Σταθερότητας, αντίστοιχα, με τις οποίες 
παρασχέθηκε η σύμφωνη γνώμη τους για την έκδοση 
της παρούσας απόφασης, 

ιβ) ότι έχει συναφθεί η σύμβαση προεγγραφής της 
υποπαρ. δ της παρ. 10 του άρθρου 6 του ν. 3864/2010, 
όπως ισχύει και ότι έχει προσαρμοστεί αναλόγως, κατά 
το ποσό που προβλέπεται στην παρούσα απόφαση, 

ιγ) το από 8.2.2013 εισηγητικό σημείωμα της Διεύθυν¬ 
σης Εποπτείας Πιστωτικού Συστήματος της Τράπεζας 
της Ελλάδος, 

ΕΠΕΙΔΗ 

κρίνει ότι η προκαταβολή της εισφοράς του Ταμείου 
Χρηματοπιστωτικής Σταθερότητας στην αύξηση κε¬ 
φαλαίου του πιστωτικού ιδρύματος με την επωνυμία 
«ΤΡΑΠΕΖΑ ΠΕΙΡΑΙΩΣ Α.Ε.», κατά το ποσό της επαύξησης 
της κεφαλαιακής ενίσχυσης που απαιτείται με βάση την 
ανωτέρω αξιολόγηση, είναι αναγκαία προκειμένου αφε¬ 
νός να προστατεύεται η σταθερότητα του πιστωτικού 
συστήματος, αφετέρου να διασφαλίζεται η συνεισφο¬ 
ρά του στην ανάπτυξη και στην πραγματική οικονομία, 
αποφασίζει: 

για την προκαταβολή από το Ταμείο Χρηματοπιστω¬ 
τικής Σταθερότητας του απαιτούμενου ποσού πρόσθε¬ 
της κεφαλαιακής ενίσχυσης ύψους ευρώ πεντακοσίων 
εβδομήντα εκατομμυρίων (€ 570 εκατ.). στο πιστωτικό 
ίδρυμα με την επωνυμία «ΤΡΑΠΕΖΑ ΠΕΙΡΑΙΩΣ Α.Ε.» ένα¬ 
ντι της εισφοράς του στην αύξηση κεφαλαίου του εν 
λόγω πιστωτικού ιδρύματος, σύμφωνα με τις διατάξεις 
του νόμου 3864/2010. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρόεδρος 

ΓΕΩΡΓΙΟΣ ΠΡΟΒΟΠΟΥΛΟΣ 

